**D I S P O Z I Ț I A**

**nr. 924 din 21 decembrie 2020**

**privind numirea** **în funcția de manager interimar la unele spitale din subordinea Consiliului Județean Cluj**

Președintele Consiliul Județean Cluj,

Văzând referatul nr. 42.185/10.12.2020 întocmit de Compartimentul Managementul Unităților de Asistență Medicală, prin care se propune numirea în funcția de manager interimar la unele spitale din subordinea Consiliului Județean Cluj;

În conformitate cu prevederile:

* art. 176 alin. (4) și (5), art. 177 alin. (5) – (7) din Legea nr. 95/2006 privind reforma în domeniul sănătății, republicată, cu completările și modificările ulterioare;
* Ordinului Ministrului Sănătății nr. 1.374/2016 pentru stabilirea atribuţiilor managerului interimar al spitalului public
* Ordinul Ministrului Sănătății nr. 1.384/2010 privind aprobarea modelului-cadru al contractului de management şi a listei indicatorilor de performanţă a activităţii managerului spitalului public, cu modificările și completările ulterioare;

În temeiul competențelor stabilite prin art. 196 alin. (1), lit. b) din Ordonanța de Urgență a Guvernului nr. 57/2019, cu modificările și completările ulterioare,

**d i s p u n e:**

**Art. 1**. Începând cu data de 04.01.2021, doamna dr. Patrichi Sanda Lidia se numește în funcția de manager interimar la Spitalul Clinic de Recuperare Cluj-Napoca, până la ocuparea prin concurs a funcției de manager, dar nu mai mult de 6 luni.

**Art. 2.** Începând cu data de 10.01.2021, domnul dr. Mureșan Vasile se numește în funcția de manager interimar la Spitalul Clinic de Pneumoftiziologie ”Leon Daniello” Cluj-Napoca, până la ocuparea prin concurs a funcției de manager, dar nu mai mult de 6 luni.

**Art. 3.** Începând cu data de 19.01.2021, domnul dr. Aldea Cornel Olimpiu se numește în funcția de manager interimar la Spitalul Clinic de Urgență pentru Copii Cluj-Napoca, până la ocuparea prin concurs a funcției de manager, dar nu mai mult de 6 luni.

**Art. 4.** Începând cu data de 21.01.2021, doamna ec. Tămaș Aurica se numește în funcția de manager interimar la Spitalul de Boli Psihice Cronice Borșa, până la ocuparea prin concurs a funcției de manager, dar nu mai mult de 6 luni.

**Art. 5.** Drepturile și obligațiile managerului interimar se stabilesc prin contractul de management care constituie **anexă** la prezenta dispoziție.

**Art. 6.** Cu punerea în aplicare a prevederilor prezentei dispoziții se încredințează Direcția Juridică prin Compartimentul Managementul Unităților de Asistență Medicală, Spitalul Clinic de Recuperare Cluj-Napoca, Spitalul Clinic de Pneumoftiziologie ”Leon Daniello” Cluj-Napoca, Spitalul Clinic de Urgență pentru Copii Cluj-Napoca și Spitalul de Boli Psihice Cronice Borșa.

**Art. 7.** Prezenta dispoziție se comunică Compartimentului Managementul Unităților de Asistență Medicală, Spitalului Clinic de Recuperare Cluj-Napoca, Spitalului Clinic de Pneumoftiziologie ”Leon Daniello” Cluj-Napoca, Spitalului Clinic de Urgență pentru Copii Cluj-Napoca, Spitalului de Boli Psihice Cronice Borșa, persoanelor nominalizate la articolele 1-4, precum și Prefectului Județului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**